Gw mau tau Pencemaran dari Sungai Klang. Jelasin dalam bahasa melayu

Pencemaran di Sungai Klang merupakan suatu isu besar dengan kesan terjangkau ke tahap antarabangsa. Masalah pencemaran sungai ini lazimnya berpunca daripada aktiviti-aktiviti bandar dan perindustrian, tapak pembinaan dan sistem kumbahan bermasalah. Kajian-kajian menunjukkan pelbagai jenis bahan pencemar dikesan di Sungai Klang termasuk unsur-unsur logam (termasuk logam berat), sebatian organik (termasuk bisfenol dan steroid seks - testosteron dan progesteron) dan mikroplastik. Masalah pembuangan sampah domestik, terutamanya plastik, merupakan isu ketara, dengan kajian menunjukkan Sungai Klang merupakan antara sungai-sungai yang paling banyak menyalurkan sampah domestik ke lautan di tahap global.

Mulai pertengahan 2010-an, pihak kerajaan Selangor mula melaksanakan langkah dalam mengekang aliran sampah lazim daripada keluar ke Selat Melaka, bernama Selangor Martime Gateway. Bermula 2019, pihak kerajaan Selangor bekerjasama dengan syarikat Belanda, The Ocean Cleanup dalam penggunaan teknologi syarikat itu, The Interceptor, sejenis kapal khas yang mengumpul sampah yang mengalir di Sungai Klang, dan mencatatkan pengumpulan sampah sebanyak 30 tan metrik sebulan. Setakat 2021, projek ini berjaya mencatatkan pengurangan aliran sampah terkeluar sebanyak kira-kira 27%.